CELEX: 32006R0563
Language: hr
Date: 2006-03-13 00:00:00
Title: : Uredba Vijeća (EZ) br. 563/2006 od 13. ožujka 2006. o sklapanju Sporazuma o partnerstvu između Europske zajednice i Salomonovih Otoka o ribolovu u obalnim vodama Salomonovih Otoka

04/Sv. 008
            
            
               HR
            
            
               Službeni list Europske unije
            
            
               132
            
         32006R0563
   
               L 105/33
            
            
               SLUŽBENI LIST EUROPSKE UNIJE
            
            
               13.03.2006.
            
         UREDBA VIJEĆA (EZ) br. 563/2006
   od 13. ožujka 2006.
   o sklapanju Sporazuma o partnerstvu između Europske zajednice i Salomonovih Otoka o ribolovu u obalnim vodama Salomonovih Otoka
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37., zajedno s člankom 300. stavkom 2. i prvim podstavkom članka 300. stavka 3. Ugovora,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Zajednica i Salomonovi Otoci dogovorili su i parafirali Sporazum o partnerstvu u ribarstvu koji ribarima Zajednice osigurava ribolovne mogućnosti u vodama nad kojima Salomonovi Otoci imaju suverenitet ili jurisdikciju u pogledu ribarstva.
            
         
               (2)
            
            
               Sporazumom se predviđa gospodarska, financijska, tehnička i znanstvena suradnju u sektoru ribarstva s ciljem očuvanja i održivog iskorištavanja resursa, kao i partnerstvo između poduzeća s ciljem razvoja gospodarskih djelatnosti u sektoru ribarstva i srodnih djelatnosti u zajedničkom interesu.
            
         
               (3)
            
            
               Ovaj bi Sporazum trebalo odobriti.
            
         
               (4)
            
            
               Trebalo bi odrediti način raspodjele ribolovnih mogućnosti između država članica.
            
         
               (5)
            
            
               Države članice čija polovila obavljaju ribolovne aktivnosti u okviru ovog Sporazuma moraju obavijestiti Komisiju o količinama ulova svakog ribljeg stoka ulovljenog u ribolovnoj zoni Salomonovih Otoka u skladu s Uredbom Komisije (EZ) br. 500/2001 od 14. ožujka 2001., o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (2),
            
         DONIJELO JE OVU UREDBU:
   Članak 1.
   Ovim se u ime Zajednice odobrava Sporazum o partnerstvu između Europske zajednice i Salomonovih Otoka o ribolovu u obalnim vodama Salomonovih Otoka (dalje u tekstu Sporazum).
   Tekst Protokola priložen je ovoj Uredbi.
   Članak 2.
   Ribolovne mogućnosti utvrđene u Protokolu raspoređuju se između država članica na sljedeći način:
   
               
                           —
                        
                        
                           tunolovci hladnjače:
                        
                     
            
               Španjolska:
            
            
               75 % raspoloživih ribolovnih mogućnosti
            
         
                
            
            
               Francuska:
            
            
               25 % raspoloživih ribolovnih mogućnosti
            
         
               
                           —
                        
                        
                           plovila za ribolov s plutajućim parangalom:
                        
                     
            
               Španjolska:
            
            
               šest plovila
            
         
                
            
            
               Portugal:
            
            
               četiri plovila.
            
         Ako zahtjevi za povlastice tih država članica ne iscrpe sve ribolovne mogućnosti predviđene Protokolom, Komisija može uzeti u obzir zahtjeve za povlastice bilo koje druge države članice.
   Članak 3.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. ožujka 2006.
      
         
            Za Vijeće
         
         
            Predsjednik
         
         M. BARTENSTEIN
      
   
   
      (1)  Mišljenje izneseno 14. veljače 2006. (još nije objavljeno u Službenom listu).
   
      (2)  SL L 73, 15.3.2001., str. 8.